Eugène Thilges

Den Eugène Thilges, gebuer den 8. Mee 1869 zu Wolz, an och do gestuerwen den 23. Februar 1934Doudesannonce am Luxemburger Wort vum 24. Februar 1934, war e lëtzebuergeschen Industriellen a Lokalpolitiker.

Hie war Besëtzer vun der Gierwerei zu Nidderwolz, sou wéi och vun e puer honnert Lougrouwen, engem Deel vum Wëlzer Schlass, engem Hotel an der Groussgaass, enger Metzlerei a soss nach Haiser, Grondstécker a Bëscher, an och sengem Wunnhaus, der Villa Thilges, déi zanter 1966 d'Wëlzer Stadhaus ass.Quell, wou net anescht uginn: John Lamberty: "Rathaus-Geschichten: Wiltz." wort.lu, 30.12.2020.

Den Eugène Thilges gouf 1897 an de Wëlzer Gemengerot gewielt, wou en 1905 Member vum Schäfferot gouf. Den 1. Januar 1925 gouf en, als Nofollger vum Charles Mathieu, Buergermeeschter vun der Gemeng Wolz, a blouf dat bis zu sengem Doud.

Am Ufank vu senger Mandatsperiod huet hie sech ënner anerem ëm den Drénkwaasserproblem an der Stad Wolz gekëmmert, andeems eng interkommunal Waasserleitung bis op Useldeng, ee lokaalt Leitungsnetz a Waasserbehälter gebaut goufen. Och op Dränge vun der Stad Wolz hin gouf de Waassersyndikat Distribution d'Eau des Ardennes (DEA) gegrënnt, vun deem den Eugène Thilges vum 15. Oktober 1929 un bis zu sengem Doud deen éischte President war.Emile Lutgen, 2016: „Durich 200 Joer Weeltzer Geschicht gebleedert“, S. 121-139 "Die Amtsperiode von Eugène Thilges".

Dem Eugène Thilges huet deen éischten Auto zu Wolz gehéiert.

Hie war de Brudder vum Deputéierte Michel Thilges (1866-1943) dee Besëtzer vum Ierpeldenger Schlass war.

 Auszeechnungen 


Kategorie:Buergermeeschtere vu Wolz
Kategorie:Lëtzebuergesch Buergermeeschteren
Kategorie:Lëtzebuergesch Lokalpolitiker
Kategorie:Lëtzebuergesch Industrieller
Kategorie:Chevalier de l'ordre de la couronne de chêne
Kategorie:Gebuer 1869
Kategorie:Gestuerwen 1934